A BIZOTTSÁG 1988/2004/EK RENDELETE
(2004. november 18.)
a Svédország lobogója alatt közlekedő hajóknak a norvég garnélára vonatkozó halászati tilalmáról szóló 1501/2004/EK rendelet hatályon kívül helyezéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös halászati politika ellenőrző rendszerének létrehozásáról szóló, 1993. október 12-i 2847/93/EGK tanácsi rendeletre (1) és különösen annak 21. cikke (3) bekezdésére,
mivel:
(1)
Az 1501/2004/EK bizottsági rendelet (2) előírja a norvég garnélának a norvég vizeken az északi szélesség 62° 00'-től délre Svédország lobogója alatt közlekedő hajókról vagy Svédországban bejegyzett hajókról való halászatának tilalmát.
(2)
A halászati lehetőségek átruházását követően a Svédország rendelkezésére álló kvóta nincs kimerítve. Következésképpen célszerű engedélyezni a norvég garnélának a norvég vizeken az északi szélesség 62° 00'-től délre Svédország lobogója alatt közlekedő hajókról vagy Svédországban bejegyzett hajókról való halászatát. Az 1501/2004/EK bizottsági rendeletet ennek megfelelően hatályon kívül kell helyezni,
ELFOGADTA EZT A RENDELETET:
1. cikk
Az 1501/2004/EK bizottsági rendelet hatályát veszti.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
2004. október 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. november 18-án.